cyanic-selkie/wikianc huggingface dataset:
Karaoke
Tekniikka
Karaokelevyiltä löytyy yleensä paljon perinteistä musiikkia, mutta usein myös aivan tuoretta kotimaista musiikkia. Parhaiten tunnetut suomalaiset levysarjat ovat Finnkaraoke, Power ja Melplay. Levytuotanto on kasvussa ja ammattikäyttöön tarkoitettujen levyjen hinnat ovat laskussa. Tarjonnan kasvun ja hintojen laskun on mahdollistanut kotikaraoken suosio, joka kasvoi muun muassa Suomessa räjähdysmäisesti vuosituhannen vaihteen jälkeen. Yleisimmät karaokelevyformaatit ovat järjestyksessä VCD (Aasia), CDG ja DVD. Levysarjoista tunnetuin on Pioneer, jonka kehittämät Laserdisc-levyt olivat ensimmäisiä karaokekäyttöön tarkoitettuja levyjä.
Vuonna 2003 kiinalaisesta Geely Automobilesta tuli ensimmäinen autojen valmistaja, joka varusti auton vakiona karaokelaitteistolla. Sittemmin karaokea on voinut laulaa muun muassa erityisissä karaoketakseissa, joita on myös Suomessa.
Karaoke ravintoloissa
Karaokessa jokainen laulaja on vuorollaan sen hetken esiintyvä taiteilija. Tyypillisimmillään karaokea lauletaan pubissa tai ravintolassa. Karaoken kulkua ohjaa karaokejuontaja, jonka pääasiallinen tehtävä on kutsua laulajat vuorollaan laulamaan. Tavallisesti karaokejuontajan tehtäviin kuuluu myös miksaus ja muu karaoketapahtuman tekninen toteutus.
Joissakin karaokeravintoloissa melutaso voi nousta jopa yli 100 desibeliin.
pienoiskuva|Karaokelaitteisto.
Yksityiset karaokehuoneet
Aasiassa, erityisesti Japanissa, ovat suosittuja erilliset karaokeravintolat, niin kutsutut karaoke boxit (, karaoke bokkusu). Ne koostuvat useista lyhyeksi ajaksi kerrallaan vuokrattavista huoneista, jotka on varustettu karaokelaitteistolla sekä ravintolatiloilla. Ihmiset saapuvat näihin ravintoloihin pienissä ryhmissä, toisinaan myös yksin, laulamaan karaokea yksityisesti. Etelä-Koreassa ne tunnetaan noraebang-huoneina (, kirjaimellisesti lauluhuone). Kiinassa vastaava laitos on nimeltään KTV tai KalaOK.
Karaokepelit
Kodeissa karaokea voi harrastaa paitsi kotikäyttöön tarkoitetuilla tallenteilla, myös musiikkipeleinä. Suomessa tunnetuin karaokepeli on vuonna 2004 julkaistu SingStar. Pelissä mikrofonin kautta tulevaa lauluääntä verrataan 'alkuperäiseen' lauluun, jonka perusteella suoritus pisteytetään. Pelistä on olemassa myös henkilökohtaisille tietokoneille suunnattu UltraStar-niminen versio, Singstarin ideaa hyödyntävä, vuonna 2008 julkaistu internet-versio KaraokeParty sekä edistyksellisempi SingOn.com-nettikaraokepeli. Kaikkiin näihin on tarjolla myös suomalaisia kappaleita.
Karaokekilpailut
Karaokessa järjestetään lukuisia erilaisia ja eritasoisia kilpailuja. Yleisimpiä ovat soololaulukilpailut, mutta myös parikaraoke- ja ryhmäkaraokekilpailuja on olemassa. Paikallisten pikkukilpailujen lisäksi 1990-luvun alusta saakka on järjestetty erilaisia suomenmestaruuskilpailuja, joista moni artisti on aloitellut uraansa. Vuodesta 2003 lähtien on järjestetty Suomesta alkunsa saaneet, vuosittaiset karaoken maailmanmestaruuskilpailut. Karaokekilpailujen palkinnot ovat yleensä pokaaleja, mitaleita ja kunniakirjoja sekä sponsoripalkintoja, mutta toisinaan myös levytysmahdollisuuksia.
Merkittäviä karaoketapahtumia
Joulukuussa 2005 Thaimaassa järjestettiin vuonna 2004 Kaakkois-Aasiassa tuhoa tehneen tsunamin uhrien hyväksi konsertti, johon kokoontuivat laulamaan vuosittain järjestettävien karaoken maailmanmestaruuskilpailujen parhaiten menestyneet. Thaimaan prinsessa Ubonratana kunnioitti konserttia läsnäolollaan ja tapahtumapaikkana oli Bangkokissa sijaitseva Shangri-La-hotelli. Lordin Eurovision laulukilpailun voittoa seuranneessa 26. toukokuuta 2006 Helsingin Kauppatorilla järjestetyssä Kansanjuhlassa laulettiin Hard Rock Hallelujah -kappale karaokena 80 000 ihmisen voimin, ja näin syntyi uusi massakaraokelaulun maailmanennätys.
Suomella on ollut hallussaan yhtäjaksoisen karaokelaulannan maailmanennätys useaan otteeseen. Karaoke Club Kouvola rikkoi kiinalaisten ennätyksen 14. elokuuta 2007, ajalla 211 h 38 min 4 s. Vain kuusi päivää myöhemmin japanilaiset kiilasivat ohi ajalla 214 tuntia. Ennätys – 216 tuntia, kirjattiin 16. joulukuuta 2007 Helsingissä suomalaisille. Kouvolan Karaoke Club ry teki 21. heinäkuuta 2008 Karaoke Marathon & Festival -tapahtumassa uuden karaokelaulun ME:n ajalla 446 h 4 min 5 s. Uusi ennätys tehtiin kuitenkin Kiinassa 11. maaliskuuta 2009 ajalla 456 h 2 min 5s. Uusi yhtäjaksoisen karaokelaulannan maailmanennätys tehtiin Unkarissa 31. elokuuta 2011 ajalla 1011 h 1 min.
Eerik XI Eerikinpoika
Eerik XI Eerikinpoika (Sammalkieli ja Nilkuttaja, ; 1216 – 2. helmikuuta 1250) oli Ruotsin kuningas vuosina 1222–1229 ja 1234–1250.
Liikanimensä ”Sammalkieli” (oik. ”Sammalkieli ja ontuja”/nilkuttaja) Eerik on saanut jälkikäteen. Eerikinkronikan mukaan hänen puheensa sammalsi, ja sen lisäksi hän ontui.
Knuutin kuoltua vuonna 1234, vaikka Knuutin vanhin poika Holmger yritettiin asettaa isänsä seuraajaksi kuninkaana, kuitenkin nyt 17-vuotiaasta Eerikistä tuli taas kuningas. Tämän tärkeänä taustana oli jaarlisuvun pääosan asettuminen Eerikin taakse, mikä sinetöitiin noin vuonna 1234 solmitulla avioliitolla: Eerikin sisaren Ingeborgin naittamisella jaarlisuvun nuorelle Birger Maununpojalle (joka sittemmin teki Nevajoelle ja Hämeeseen sotaretkiä). Hallitsijan järjestysluku: Eerik ilmoitti eräässä julistuksessa itse olevansa kolmas tämänniminen Ruotsin kuningas. Kolmas Eerik hän oli omassa dynastiassansa, mutta jo ennen tätä dynastiaa Ruotsilla oli ollut muutamakin Eerik-niminen kuninhýgas, ei tosin kymmentä.
Todellinen valta oli tosin (Holmgerin sukulaismiehen) jaarli Ulf fasen käsissä, jonka oli jaarliksi nimittänyt jo Knuut Pitkä. Holmger Knuutinpojan tukijat nousivat täyteen kapinaan 1247 ja jaarli Ulf ryhtyi suosimaan heitä. Pian Ulf kuoli (1247). Tässä kapinatilanteessa Eerikin lanko Birger, josta tehtiin uusi valtakunnanjaarli, johti Eerikin hallituksen puolelta toimintaa ja kapinan kukistamista (Holmger teloitettiin 1248 ja Skoklosterin luostarissa hänestä ryhdyttiin propagoimaan marttyyripyhimystä). Todellinen valta Ruotsissa olikin siitä lähtien Eerikin langon Birger-jaarlin käsissä.
Eerik kuoli ilman perillistä (eli lapsettomana) vuonna 1250, ja hänen seuraajansa oli hänen sisarensa Ingeborg Eerikintyttären ja Birger-jaarlin vanhin poika Valdemar. Eerik kuvataan heikoksi, mutta viisaaksi hallitsijaksi, joka tunsi omat puutteensa ja hallitsi Birgerin kautta.
Cain’s Offering
Cain’s Offering on suomalainen power metal -yhtye. Kokoonpano koostuu tunnettujen suomalaisten yhtyeiden kuten Stratovariuksen ja Sonata Arctican muusikoista. Esikoisalbumi Gather the Faithful julkaistiin Euroopassa 28. elokuuta 2009. Sen sävelsi ja sanoitti Jani Liimatainen. Toinen studioalbumi Stormcrow julkaistiin keväällä 2015.
Diskografia
Studioalbumit
Olli Lehtinen (nyrkkeilijä)
Olli Lehtinen (27. toukokuuta 1915 Helsinki – 28. syyskuuta 1992) oli suomalainen nyrkkeilijä.
Lehtinen aloitti nyrkkeilemisen Helsingin Työväen Nyrkkeilijöissä ja saavutti 19-vuotiaana ensimmäisen TUL:n mestaruutensa kärpässarjassa eli sarjassa alle 50,8 kg. Vuonna 1936 hän uudisti mestaruutensa, mutta muutti sitten liittoa siirtyen Helsingin Voimailijoihin. Suomen Nyrkkeilyliiton (SNL) edustajana Lehtinen oli useita vuosia ykkösnimi saavuttaen lukuisia maaotteluvoittoja ja voitti Suomen mestaruuden vuosina 1937–1941.
Euroopan mestaruuskilpailuihin hän osallistui vuosina 1937 ja 1939. Vuonna 1937 hän kärsi tappion Berliinin olympialaisten hopeamitalistille ja näiden EM-kisojen tulevalle pronssimitalistille Italian Gavino Mattalle ja 1939 pronssiottelussa tappion Italian Guido Nardeccialle. Vuonna 1938 ja 1939 Lehtinen valittiin Euroopan joukkueen edustajaksi, joka nyrkkeili Yhdysvaltoja vastaan. Huhtikuun lopulla 1938 karsinnoissa Berliinissä Lehtinen voitti Unkarin Sandor Podanyn ja pääsi näin Euroopan joukkueeseen. Vuonna 1938 hän koki tappion, mutta jälkimmäisellä kerralla hän saavutti voiton Euroopalle. ,
Sodan jälkeen vuonna 1945 Lehtinen palasi kehään kolmen vuoden tauon jälkeen ja voitti SNL:n mestaruuden. Seuraavana vuonna 1946 SNL:n mestaruuden lisäksi tuli vielä useita maaotteluvoittoja. Vuonna 1947 tuli kuudes Suomen mestaruus. Vuonna 1947 hän oli kolmansissa EM-kisoissaan, mutta kärsi jälleen tappion sarjan tulevalle mestarille Espanjan Luis Martinez Zapatalle. Vuonna 1948 Lehtinen edusti Suomea Lontoon olympialaisissa, mutta kärsi tappion tulevalle sarjan hopeamitalistille Italian Spartaco Bandinellille.
Olli Lehtinen nyrkkeili urallaan kaikkiaan 24:ssä maaottelussa ja hävisi niissä vain kolme kertaa.
Aktiivinen kohta
thumb|250px|right|Kaavakuva entsyymistä, jossa sinisellä on merkittynä kiinnittymiskohta ja punaisella katalyyttisesti aktiivinen kohta. Kiinnittyvä molekyyli on [[mureiini. ]] Aktiivinen kohta on se kohta entsyymissä, jossa kemialliset reaktiot tapahtuvat. Entsyymi kiihdyttää, katalysoi tiettyä biokemiallista reaktiota, joka tuottaa lähtöaineista reaktiotuotteita. Lähtöaineet ovat entsyymin kannalta substraatteja. Niinpä aktiivinen kohta on se entsyymin kohta, johon substraatti kiinnittyy ja jossa katalyysi tapahtuu. . Se on monesti syvä kuoppa entsyymin pinnassa. Aktiiviseen kohtaan kiinnittyy substraatin lisäksi myös vetyionin luovuttajia kuten NAD. Aktiiviseen kohtaan voi kiinnittyä substraattia muistuttava inhibiittori, joka estää entsyymin toiminnan. Aktiivinen kohta on monien myrkkyjen toiminnan kohteena: ne liittyvät aktiiviseen kohtaan estäen substraatteja ja siten myös entsyymejä toimimasta. .
Aktiivinen kohta
Aktiivinen kohta on entsyymin proteiiniosan aminohapoista koostuvassa peptidiketjussa. Monesti se on entsyymin kolmiulotteisen avaruusrakenteen muodostaman "kupin" sisällä. Substraatti liittyy entsyymiin muun muassa vetysiltojen, hydrofobisten vuorovaikutusten, tilapäisten kovalenttisten sidosten tai näiden yhdistelmien avulla. Aktiivinen kohta helpottaa kohdereaktiota alentamalla sen vaatimaa energiaa.
Välittömästi reaktioihin osallistuu monesti vain 3-4 aminohappoa, joskus vähemmän. Esimerkiksi kymotrypsiinin 241 aminohapon ketjussa reaktioihin osallistuvat lähinnä varsinkin seriini 195 ja histidiini 57 sekä asparagiinihappo numero 102. Esimerkiksi fenyylialaniinihydroksylaasin aktiiviseksi osaksi lasketaan 300 aminohappoa. Loppuosa aminohappoketjusta säätelee entsyymin rakennetta. 2000-luvulla on esiintynyt väitteitä pelkän proliini-aminohapon toimimisesta entsyyminä. Aktiiviseen alueeseen voidaan laskea kuuluvaksi myös se entsyymin osa, johon ainakin joissain entsyymeissä kiinnittyvät reaktiota auttavat aineenvaihdunnan perusmolekyylit NADH, FAD PLP, TPP ja niin edelleen.
Pascal Dupuis
Pascal Dupuis (s. 7. huhtikuuta 1979 Laval, Quebec, Kanada) on kanadalainen entinen ammattilaisjääkiekkoilija.
Ura
Dupuis aloitti uransa QMJHL:n Rouyn-Noranda Huskiesissa. Hän pelasi neljä kautta QMJHL:ssä mutta ei tuona aikana onnistunut saamaan NHL-varausta. 18. elokuuta 2000 Dupuis teki sopimuksen NHL-seura Minnesota Wildin kanssa. Ensimmäisen Minnesota-sopimuskautensa Dupuis pelasi kuitenkin kokonaan IHL:n Cleveland Lumberjacksissa lukuun ottamatta neljää ottelua jotka hän pääsi pelaamaan NHL:ssä.
Toisella ammattilaiskaudellaan 2001–2002 Dupuis pelasi jo vakituisesti NHL:ssä ja teki Minnesotassa 76:ssa ottelussa tehopisteet 15+12=27. Kaudella 2002–2003 Dupuis vakiinnutti lopullisesti paikkansa NHL:ssä tehtyään tehot 20+28=48 80:ssä ottelussa.
Kaudella 2004–2005 Dupuis pelasi Sveitsin toisella sarjatasolla HC Ajoiessa koska NHL:ssä oli työsulku.
Työsulun jälkeen Dupuis pelasi vielä yhden kokonaisen kauden Minnesotassa ennen kuin siirtyi kesken kauden 2006–2007 New York Rangersiin vaihdossa Adam Halliin. Dupuis ehti pelata Rangersissa vain 6 ottelua tehoilla 1+0 ennen kuin hänet kaupattiin Atlanta Thrashersiin vaihdossa Alex Bourretiin.
26. helmikuuta 2008 Dupuis siirtyi Pittsburgh Penguinsiin ja oli auttamassa Pittsburghia Stanley Cup -finaaleihin, joissa Detroit Red Wings oli kuitenkin parempi voitoin 4–2. Kaudella 2008–2009 Dupuis pääsi juhlimaan Stanley Cupin voittoa Pittsburghissa kun finaaleissa kaatui edelliskauden finaalivastustaja Detroit voitoin 4–3.
11. joulukuuta 2008 Dupuis teki NHL-uransa ensimmäisen hattutempun ottelussa New York Islandersia vastaan.
Dupuis pelasi Pittsburgh Penguinsissa lopulta yli puolet ammattilaisurastaan, yhdeksällä kaudella. Hän lopetti pelaajauransa joulukuussa 2015, kesken kauden 2015–2016, terveydellisistä syistä. Dupuis pelasi NHL-urallaan yhteensä 871 runkosarja- ja 97 pudotuspeliottelua. Pittsburghin voittaessa Stanley Cupin 2016, Dupuis puki kuitenkin pelipuvun vielä päälle ja hyppäsi jäälle, hän tiesi sen olevan hänen viimeinen kerta kun pukee ne kamat päälle. Hän pyysikin omaa nimeään Stanley Cup pokaaliin, jonka siihen sai.
Bidentalia
Bidentalia on sukupuuttoon kuollut terapsidien kladi, joka kuuluu dikynodontteihin.
Fylogenia
Kammerer et al. (2011):
Erkki Pakkala
Erkki Juho Pakkala, kirjailijanimi Jussi Routa (27. huhtikuuta 1899 Helsinki – 3. heinäkuuta 1958 Espoo) oli suomalainen arkkitehti, opetusneuvos ja kirjailija.
Henkilöhistoria
Erkki Pakkalan vanhemmat olivat kirjailija Teuvo Pakkala ja Agnes Pakkala, kirjastoneuvos Samuli Pakkala oli hänen veljensä. Hän pääsi ylioppilaaksi Kokkolan suomalaisesta yhteislyseosta 1918 ja valmistui arkkitehdiksi Teknillisestä korkeakoulusta 1927. Pakkala asui Kuopiossa vuosina 1927–1951. Valentin Vaalan vuonna 1935 ohjaaman elokuvan Kaikki rakastavat käsikirjoitus perustui Pakkalan alias Jussi Roudan filminovelliin Aurinkoa ja vettä (1935). Erkki Pakkala toimi myös kuvaajana isänsä Teuvo Pakkalan käsikirjoittamassa ja ohjaamassa elokuvassa Sotapolulla, romanttinen kuvaus vapaussodasta (1921). Pakkala osallistui sisällissotaan 1918 valkoisten joukossa Kokkolan suojeluskunnassa.
Lundey
Lundey on pieni asumaton saari Islannin länsirannikolla, lähellä Reykjavikia. Se on noin 400 metriä pitkä ja 150 metriä leveä. Saarella pesii useita merilintulajeja, kuten lunneja, joista saari on myös saanut nimensä.
Staphylococcus epidermidis
Staphylococcus epidermidis on stafylokokkien sukuun kuuluva grampositiivinen bakteeri. Se luokitellaan koagulaasinegatiivisiin stafylokokkeihin, ja se on fakultatiivisesti anaerobinen. S. epidermidis on osa ihmisen ihon normaaliflooraa. Terveillä henkilöillä se ei normaalisti ole patogeeninen, mutta se voi aiheuttaa infektion potilaille, joiden immuunipuolustus on alentunut. Bakteeri pystyy muodostamaan biofilmejä muovisten esineiden, kuten katetrien tai kirurgisten implanttien, pinnoille.
Denis Hollenstein
Denis Hollenstein (s. 15. lokakuuta 1989 Zürich, Sveitsi) on sveitsiläinen jääkiekkoilija, joka pelaa NLA -joukkue ZSC Lionsissa. Hän toimii joukkueen varakapteenina. Hollenstein on pelipaikaltaan laitahyökkääjä. Elite Prospects -sivuston Ulf Anderssonin vuonna 2013 tekemän analyysin mukaan hänen vahvuuksiinsa kuuluu nopeus, kädet ja pelisilmä.
Seuraura
Hollenstein on EHC Klotenin kasvatti. Hän pelasi ensimmäiset miesten pelinsä Sveitsin kolmanneksi korkeimmalla sarjatasolla 1. Ligan EHC Bülachissa lainalla Klotenin A-nuorista kaudella 2006–2007. OHL-joukkue Guelph Storm varasi Hollensteinin 32. pelaajana CHL:n varaustilaisuudessa 2007. Hän pelasi siellä kaksi seuraavaa kautta.
Tähtitehdas
Tähtitehdas on suomalainen saippuasarja, jota esitti televisiokanava Nelonen vuosina 1998−1999. Sarja kertoi äänilevybisneksen ihmissuhdekiemuroista.
Denis Hollenstein
Seuraura
Hollensteinin visiitti Genèvessä jäi lopulta vain vuoden mittaiseksi, kun hän palasi kevääseen 2017 asti ulottuvalla sopimuksella Kloteniin kaudeksi 2014–2015. Hollenstein voitti joukkueen sisäisen piste- ja syöttöpörssin tehoilla 8+21=29 sekä sisäisen tehotilaston lukemalla +15. Kaudella 2015–2016 hän nousi Klotenin kapteeniksi. Hollenstein oli joukkueen toiseksi paras pistemies Tommi Santalan jälkeen tehoilla 14+23=37. Kaudeksi 2016–2017 Kloten Flyers palasi EHC Kloten nimeen. Hollenstein oli joukkueen toiseksi paras pistemies Drew Shoren jälkeen tehoilla 23+21=44. Hän jakoi NLA:n maalipörssin neljännen sijan EV Zugin Lino Martschinin kanssa. Hollenstein voitti myös Klotenin sisäisen tehotilaston lukemalla +15.
Kaudeksi 2018–2019 Hollenstein teki peräti viisivuotisen sopimuksen ZSC Lionsin kanssa.
Maajoukkueura
Hollenstein pelasi myös alle 20-vuotiaiden MM-kilpailuissa vuonna 2008 sekä alle 18-vuotiaiden MM-kilpailuissa vuonna 2007. Hollenstein pelasi myös alle 18-vuotiaiden Ivan Hlinkan muistoturnauksessa vuonna 2006.
Muuta
Hollensteinin pikkuveli Marc on pelannut myös jääkiekkoa. Veljesten isä Felix Hollenstein toimi pitkään Klotenin kapteenina ja hän pelasi omalla urallaan myös useita miesten arvokisoja. Sittemmin Felix on toiminut mm. Klotenin päävalmentajana.
Anna-Liisa Laine
Anna-Liisa Laine (s. 1975 Kuopio ) on suomalainen evoluutioekologi. Hän on työskennellyt vuodesta 2019 Zürichin yliopiston ekologian professorina. Vuosina 2015–2018 hän toimi Helsingin yliopiston kasviekologian professorina.
Laine valmistui maisteriksi Oulun yliopistosta 2001 ja väitteli tohtoriksi Helsingin yliopistossa vuonna 2005. Hän vieraili Kalifornian yliopistossa Santa Cruzissa 2006–2007 ja toimi kasvipatologian yliopistonlehtorina Helsingin yliopistossa 2008–2008. Laine työskenteli tutkijana Australiassa Commonwealth Scientific and Industrial Research Organisationissa (CSIRO) 2009–2010.
Laine on tutkinut kasvien ja niiden sairauksien välisiä suhteita ja erityisesti heinäratamon ja sillä elävän härmäsienen suhdetta. Hänet kutsuttiin vuonna 2017 Suomalaisen Tiedeakatemian jäseneksi. Keväällä 2023 Laine sai viisivuotisen Euroopan tutkimusneuvoston (ERC) rahoituksen ”The Coevolutionary Consequences of Biodiversity Change” -hankkeen toteuttamiseen. Hankkeen myötä Laine palaa Helsingin yliopistoon perustettavaan uuteen kasvien biodiversiteetin professuuriin. Laine on Suomessa ainoa tutkija, joka on saanut kilpaillun ERC-rahoituksen Starting-, Consolidator- ja Advanced Grant -kategorioissa.
Laineen äiti on Kuopion yliopiston hammaslääketieteen professori ja isä opettaja.
Mystara
thumb|Vuoden 1990 Mystara-logo Mystara on Dungeons & Dragons -roolipeliin luotu kuvitteellinen maailma. Mystara kehittyi TSR:n 1980-luvun alussa julkaisemien tuotteiden pohjalta. Vuoden 1981 X1: Isle of Dread oli ensimmäinen painotuote, joka kuvaili alueen nimeltä Known World (Tunnettu maailma), jonka esittelemää maailmankuvaa täydennettiin seuraavissa julkaisuissa. Mystara sai nimen ja tarkempia kuvauksia 1980-luvulla julkaistujen, erittäin suosittujen Gazetteer-kirjojen myötä, joista jokainen kuvaili yhden valtion. Gazetteerit olivat eri toimittajien teoksia, joiden materiaalit yhdistettiin myöhempien julkaisujen kautta toisiinsa. Mystara-tuotteiden julkaiseminen lopetettiin 1990-luvun alkupuolella ja tuotelinjan tekijänoikeudet siirtyivät Wizards of the Coastille vuonna 1997. Mystara on edelleen suosittu kampanjamaailma ja eri yhteisöt ovat kartoittaneet julkaistujen materiaalien puitteissa tuntemattomiksi jääneitä alueita.
Mystaran maailma
Mystaran planeetta koostuu kolmesta mantereesta, jotka ovat Brun, Skothar ja Davania, sekä Alphatian suursaarista. Virallisten julkaisujen kuvaama Known World sijoittuu Brunin mantereen itäalueelle ja Sea of Dawnin saaristoon. Mantereiden muodot muistuttavat maapalloa liitukaudella. Mystaran populaatio koostuu ihmisistä ja elämistä sekä joukosta fantasiaolentoja, kuten haltioista, kääpiöistä, puolituisista, lohikäärmeistä ja örkeistä ja muista kuvitteellisista hirviöistä.
Known World
Julkaistujen Mystara-kampanjoiden keskuspaikkana tavallisesti toimiva alue koostuu joukoista ihmisten tai fantasiarotujen hallitsemia valtioita. Thyatian imperiumi on poliittisista mahdeista merkittävin. Aiemmin Thyatian alaisuudessa ollut Karameikos sisältää Thresoldin kaupungin, joka oli tavallinen ensimmäisten seikkailumoduulien lähtökohtana. Glantrin ruhtinaskunnat on velhojen hallitsemien alueiden yhteenliittymä, jonka keskuksessa on Glantrin magiantäytteinen kaupunki. Darokinin tasavalta maalla ja Minrothad merellä ovat kummatkin kiltojen ja kauppiaiden hallitsemia valtioita. Atruaghin Known Worldin lounaisosassa on paimentolaisheimojen asuttamia alueita. Rockhome, Alfheim, Five Shires ja Thar ovat fantasiarotujen hallitsemia alueita, joissa valtaa pitävät kääpiöt, haltiat, puolituiset ja örkit.
Savage Coast
Atruaghinin aroilta lounaaseen, Sea of Dreadin rannikolla sijaitsee Punaisen kirouksen vallassa oleva Savage Coast. Maaginen kirous on ajan myötä kuolemaksi alueella kulkeville olennoille, jotka eivät suojaudu erityisen cinnabryl-metallin avulla. Savage Coast julkaistiin omana kampanjalaatikkonaan vuonna 1994.
Muut mantereet
Davania ja Skothar, Mystaran muut mantereet, ovat saaneet virallisissa materiaaleissa vain vähän huomiota. Dragon #148 aloitti Bruce A. Heardin kirjoittaman novellisarjan Voyage of the Princess Ark, joka sijoittui Davaniaan. Davania on useimpien Mystarassa nykyään kukoistavien sivilisaatioiden alkuperäinen asuinsija. Skothar mainitaan painotuotteissa vain nimeltä.
Kuut
Mystaralla on kaksi kuuta, Matera ja Patera. Matera vastaa maapallon kuuta ulkoasultaan ja vaikutuksiltaan ja sen ainoat asukkaat ovat Mystaran jumaluuksia, jotka tarkastelevat Mystaran tapahtumia Pandiuksen kaupungistaan. Patera, tai Myoshima kuten sen asukkaat taivaankappalettaan kutsuvat, on näkymätön kuu, joka kiertää Mystaraa hyvin matalalla.
Julkaisut
Mystaraan liittyvää materiaalia julkaistiin vuosina 1981–1995. Varhaisimmat julkaisut olivat Dungeons & Dragons Expert -sääntökokoelmalle tarkoitettuja seikkailumoduuleita, joissa Mystara tunnettiin vain Known Worldina. Viimeisiksi Mystaran virallisiksi julkaisuiksi jäivät vuoden 1995 aikana Dragonissa julkaistut artikkelit.
Tietokonepelit
Capcom julkaisi kaksi tappelu/roolipeliaiheista pelikonepeliä, vuoden 1993 Dungeons & Dragons: Tower of Doom ja vuoden 1996 Dungeons & Dragons: Shadow over Mystara. Muita Mystaraan sijoittuvia konsolipelejä ovat vuoden 1992 Sega Mega Driven Dungeons & Dragons: Warriors of the Eternal Sun ja TurboGrafx 16:n Order of the Griffon sekä vuoden 1993:n PC-peli Fantasy Empires.
Mäkilampi (Kouvola)
Mäkilampi on Kymenlaaksossa Kouvolan Valkealassa, Rasilla sijaitseva lampi.
Maantietoa
Lammen pinta-ala on 5,5 hehtaaria, se on 400 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 1,1 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Pasinjoen–Hangasjärven valuma-alueeseen (14.184) se kuuluu. Lammen vedenpinnan korkeus on 87,5 metriä mpy.
OK (Robin Schulzin kappale)
"OK" on saksalaisen DJ-tuottaja Robin Schulzin kappale, jolla vierailee myös brittiläisartisti James Blunt. Sen julkaisivat Tonspiel ja Warner Music Group Schulzin kolmannen, Uncovered-studioalbumin toisena singlenä 19. toukokuuta 2017. Kappaleen ovat sanoittaneet Schulz, Blunt, Steve Mac ja MoZella, joista ensimmäinen myös tuotti sen.
"OK" oli kaupallisesti kohtalainen menestys, sen päästyä singlelistan kymmenen parhaan joukkoon Espanjassa, Itävallassa, Ranskassa, Ruotsissa, Saksassa, Sloveniassa, Suomessa, Sveitsissä ja Unkarissa. Lisäksi se myi sekä Saksassa että Sveitsissä kaksinkertaista ja Italiassa kolminkertaista platinaa.
Parestesia
Parestesia on ihoaistimus ilman fyysistä ärsykettä, joka aiheuttaisi sen. Se voi olla esimerkiksi kihelmöintiä, pistelyä tai tunnottomuutta. Puutuminen on yleinen parestesian muoto, mutta myös esimerkiksi harha-aistimus, että ihon alla ryömisi hyönteisiä, lasketaan parestesiaksi. Tuntemukseen ei usein liity näkyvää fyysistä reaktiota. Sana parestesia tulee kreikan kielen sanoista para ("epänormaali") ja aisthesia ("tunne").
Parestesia voi olla tilapäistä tai pitkäaikaista. Jos oire on tilapäinen, se voi johtua esim. hyperventilaatiokohtauksesta tai paniikkikohtauksesta. Eräät lääkkeet saattavat aiheuttaa sivuvaikutuksena parestesiaa. Yksi kroonisen parestesian syistä on neuropatia.
Suomen Erillisverkot
Suomen Erillisverkot on Suomen valtion kokonaan omistama erityistehtäväyhtiö, jonka omistajaohjauksesta vastaa valtioneuvoston kanslia. Erillisverkot tarjoaa konesalipalveluita, tietoliikennepalveluita ja tilannekuvapalveluita viranomaisille ja huoltovarmuuskriittisille toimijoille. Palveluja ovat muun muassa viranomaisradioverkko Virve, kriittisten valvomoiden yhteistyötä tukeva Krivat sekä johtojen ja kaapeleiden sijaintitietoja tarjoava Johtotieto.
Erillisverkkojen asiakkaita ovat muun muassa puolustusvoimat, poliisi, pelastustoimi, sosiaali- ja terveyssektori, Hätäkeskuslaitos, Rajavartiolaitos, valtion ja kuntien toimijat sekä huoltovarmuuskriittiset yritykset.
Suomen Erillisverkkojen toimitusjohtaja on Timo Lehtimäki.
Suurvaraani
Suurvaraani (Varanus giganteus) on varaanien heimoon kuuluva laji. Suurvaraani on Australian suurin varaani ja maailman neljänneksi suurin lisko komodonvaraanin, krokotiilivaraanin ja juovavaraanin jälkeen. Suurvaraani kasvaa noin kaksi metriä pitkäksi ja painaa noin 15 kilogrammaa. Suurvaraanit syövät hyönteisiä, matelijoita, lintuja, linnunmunia, pieniä nisäkkäitä ja haaskoja.
Tyler Biggs
Tyler Biggs (s. 30. huhtikuuta 1993 Binghamton, New York) on yhdysvaltalainen jääkiekkoilija, pelipaikaltaan oikea laitahyökkääjä. Hän edustaa Miami RedHawksin joukkuetta, joka pelaa NCAA:n I-divisioonassa Central Collegiate Hockey Associationissa.
Hänen isänsä Don Biggs pelasi NHL:ssä yhteensä 12 ottelua Minnesota North Starsin ja Philadelphia Flyersin joukkueissa.
Ivan Regen
thumb|Ivan Regen, 1929 Ivan Janez Regen, myös Johann Regen (9. joulukuuta 1868, Lajše – 27. heinäkuuta 1947, Wien) oli slovenialainen biologi, joka tunnetaan parhaiten bioakustiikan tutkimuksestaan.
Regen kiinnostui lapsena hyönteisten aikaansaamista äänistä. Regenin perheellä ei ollut varaa kustantaa hänen koulutustaan, mutta hän sai paikalliseen seminaariin stipendin ja säästi tarpeeksi maksaakseen lukukausimaksut Wienin yliopistossa. Hän opiskeli luonnonhistoriaa ja valmistui tohtoriksi vuonna 1897. Hän aloitti työnsä lukion professorina ensin Wienissä, sitten Hranicessa, mutta palasi lopulta Wieniin, jossa hän työskenteli kunnes siirtyi eläkkeelle vuonna 1918.
Opettajan työn ohella Regen teki myös eläinten fysiologian tutkimusta ja oli yksi ensimmäisistä ulkomailla työskennelleistä tutkijoista ensimmäisen maailmansodan päättymisen jälkeen. Hän tutki hepokattien ja sirkkojen tapaa tuottaa ääntä ja osoitti, että hyönteiset reagoivat muiden yksilöiden aiheuttamiin akustisiin ärsykkeisiin. Regen sai myös hyönteiset reagoimaan keinotekoisesti aiheutettuihin ääniin. Myöhemmin hän osoitti, että hyönteisten kuulo riippuu ehjästä täryontelosta. Regen oli ensimmäinen, joka kuvasi miten hyönteisten kuulo toimii. Tämän vuoksi häntä pidetään bioakustiikan keksijänä. Regen tutki myös hyönteisten hengitystä, talvihorrosta sekä hyönteisten värin muodostumista.
Regenin suurin tutkimustyö oli niin sanottu ”geobiologinen laboratorio”, joka oli suuri terraario. Hän käytti laboratoriota erityisesti sen tutkimiseen, miten hyönteisten käyttävät ääntä suunnistuksessa.
Hän työskenteli yksityisenä tutkijana vuodesta 1911 lähtien, mutta säilytti yhteyden Sloveniaan tukemalla useita paikallisia yhteisöjä ja luomalla sloveeninkielistä sanastoa tutkimusalalleen. Vuonna 1921 häntä pyydettiin Ljubljanan yliopiston professoriksi, mutta Regan kieltäytyi. Vuonna 1940 hänestä tuli Slovenian tiede- ja taideakatemian jäsen. Regan oli myös Slovenian luonnonhistorian yhdistyksen jäsen.
Kirby and the Rainbow Paintbrush
Kirby and the Rainbow Paintbrush (Pohjois-Amerikassa nimellä Kirby and the Rainbow Curse) on Nintendon kehittämä ja julkaisema tasohyppely, joka julkaistiin vuonna Wii U -konsolille. Peli julkistettiin E3-messuilla 2014. Peli on osa Kirby-pelisarjaa, joissa esiintyy Kirby-hahmo.
Don Shula
thumb|Don Shula (2009) Donald Francis ”Don” Shula (4. tammikuuta 1930 Grand River, Ohio – 4. toukokuuta 2020 ) oli yhdysvaltalainen amerikkalaisen jalkapallon valmentaja ja pelaaja.
Pelaajan Shula edusti kaudet 1951–1952 Cleveland Brownsia, kaudet 1953–1956 Baltimore Coltsia ja kahden 1957 Washington Redskinsiä. Shulan valmennusura alkoi Coltissa vuonna 1963. Baltimorelaisseuraa hän valmensi vuoteen 1969 ja johti joukkueen vuonna 1968 NFL:n mestaruuteen. Miami Dolphinsin valmentajana Shula aloitti vuonna 1970 ja toimi lopulta joukkueen valmentajana 26 kauden ajan. Dolphins voitti tuona aikana kaksi Super Bowlia (VII, VIII) ja viisi kertaa AFC-konferenssin mestaruuden. Kaudella 1972 Dolphins ei hävinnyt otteluakaan, kyseessä on NFL:n historian ainut häviötön kausi. Shulalla on NFL:n valmentajista eniten voittoja 347. Runkosarjavoittoja hänellä on 328.
Pekka Heikka
Perhetaustat
Hänen vanhempansa olivat maanviljelijä Juho Heikka ja Eva Heikkilä. Hänet vihittiin avioliittoon vuonna 1918 Elsa Sofia Malmbergin kanssa.
Jääkärikausi
thumb|300px|Polangenin kurssilaisia räjäytysharjoituksessa. Etuoikealla saksalainen kouluttaja luutnantti Albert Mellis Heikka oli kansakoulun käynyt ja työskenteli työmiehenä Alatorniolla kunnes liittyi vapaaehtoisena Saksassa sotilaskoulutusta antavaan jääkäripataljoona 27:n 1. konekiväärikomppaniaan 8. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Rintamakomennuksensa jälkeen hänet siirrettiin 2. konekiväärikomppaniaan 10. heinäkuuta 1917, mistä käsin hän osallistui Polangenissa vuonna 1917 järjestetyille erikoiskursseille (pommarikurssi).
Suomen sisällissota
Heikka saapui takaisin Suomeen aselaiva S/S Equityn toisella retkellä Aspuskäriin Merikarvialle 8. joulukuuta 1917. Ennen sisällissodan puhkeamista hän toimi kouluttajana Etelä-Pohjanmaan ja Vaasan suojeluskunnissa. Otti Vaasan suojeluskunnan 1. komppanian päällikkönä osaa Vaasan ja Oulun valtauksiin. Toimi 9. maaliskuuta 1918 alkaen Vaasan suojeluskuntapataljoonan 2. komppanian päällikkönä ja otti osaa Lavian ja Suodenniemen taisteluihin. Määrättiin sen jälkeen Vaasassa muodostetun konekiväärijoukkueen johtajaksi ja otti Hämeen ryhmän 2. Mannisen pataljoonassa osaa Messukylän ja Tampereen taisteluihin, josta hänet siirrettiin myöhemmin Vaasan rykmentin 1. pataljoonan 1. konekiväärikomppanian päälliköksi ja johdatti komppaniansa taisteluihin Viipurissa.
Sisällissodan jälkeinen aika
Heikka siirrettiin sisällissodan jälkeen 1. heinäkuuta 1918 Valkoisen kaartin rykmentin 2. konekiväärikomppaniaan ja 22. elokuuta 1918 alkaen 3. konekiväärikomppaniaan päälliköksi, josta hänet siirrettiin edelleen 12. huhtikuuta 1919 alkaen Keski-Suomen rykmenttiin, jossa hänet sijoitettiin 2. konekiväärikomppanian päälliköksi. Armeijasta hän erosi vakinaisesta palveluksesta 21. kesäkuuta 1920 ja siirtyi suojeluskuntajärjestön palvelukseen 19. heinäkuuta 1920 ja hänet sijoitettiin sotilasohjaajaksi Keski-Pohjanmaan suojeluskuntapiiriin. Tässä tehtävässä hän toimi vain 15. lokakuuta 1920 saakka, jona aikana kerkesi olemaan hetken myös Tornion suojeluskuntapiirin päällikkönäkin.
Heikan kohtalo
Heikan kohtaloksi tuli hukkua purjehdusonnettomuudessa Pohjanlahdella Vaasan saaristossa 9. heinäkuuta 1921. Hän oli syytettynä osallisuudesta säveltäjä Toivo Kuulan ampumiseen Viipurissa vappuna vuonna 1918. Häntä vastaan nostettu syyte sotaylioikeudessa raukesi 3. marraskuuta 1921 hänen kuolemansa johdosta. Hänet on haudattu Alatornioon.
Halsionlampi
Halsionlampi on Kymenlaaksossa Kouvolassa, Valkealan Tirvalla sijaitseva lampi.
Deirdre McCloskey
Deirdre Nansen McCloskey (s. 11. syyskuuta 1942) on yhdysvaltalainen taloustieteilijä, taloushistorioitsija ja professori emerita. Hän on ollut muun muassa taloustieteen ja historian UIC Distinguished Professor -professuurin haltija sekä englannin ja viestinnän professori Illinoisin Chicagon-yliopistossa. Esimerkiksi Jyväskylän yliopiston professori Jari Ojala on luonnehtinut McCloskeytä ilmaisulla ”[t]aloushistorian tutkimuksen kärkinimi”.
Halsionlampi
Maantietoa
Lammen pinta-ala on 8,2 hehtaaria, se on 600 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 1,5 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Pasinjoen–Hangasjärven valuma-alueeseen (14.184) se kuuluu. Lammen vedenpinnan korkeus on 91,9 metriä mpy.
Deirdre McCloskey
Koulutus ja ura
McCloskey opiskeli ensin historiaa Harvardin yliopistossa mutta siirtyi sitten taloustieteeseen. Hän suoritti taloustieteen kandidaatintutkinnon Harvardissa vuonna 1964 ja tohtorintutkinnon vuonna 1970. McCloskey aloitti apulaisprofessorina Chicagon yliopistossa vuonna 1968 hänen opintojensa ollessa vielä kesken. Yliopistossa vaikuttanut Chicagon koulukunta vaikutti hänen itsensä mukaan hänen ajatusmaailmaansa.
Rimantadiini
Rimantadiini on amiini, joka on adamantaanin johdannainen. Rimantadiinia käytetään toisen adamantaanin aminojohdannaisen amantadiinin tavoin A-viruksen torjuntaan ja hoitoon. Aine estää viruksen lisääntymistä solussa haittaamalla sen erään proteiinin toimintaa. 100% H3N2-kausi-influenssan ja vuoden 2009 influenssapandemin virusnäytteistä ovat osoittaneet näiden virusten kehittäneen vastustuskykyä rimantadiinille ja näin ollen Yhdysvaltain tautikeskus ei suosittele sitä enää näiden virusten hoitoon.
Deirdre McCloskey
Koulutus ja ura
McCloskeyn väitöskirjan aiheena oli Britannian taloudellinen kehitys vuosina 1870–1913 raudan ja teräksen tuotannon kannalta. Väitöskirja palkittiin Wells-palkinnolla. Hän on sanonut, että hän vastusti sosialistien ajatusta viktoriaanisen Britannian epäonnistumista. Hän on tutkinut kattavasti Britannian taloudellista historiaa muun muassa teoksessaan Enterprise and Trade in Victorian Britain: Essays in Historical Economics (1981), jota pidettiin alan merkkiteoksena. Ranskalainen historioitsija kutsui vuonna 1984 McCloskeytä johtavaksi amerikkalaiseksi Britannian taloushistorian asiantuntijaksi.
Rimantadiini
Synteesi
Rimantadiinia voidaan valmistaa adamantyylimetyyliketonista ja titaani-isopropoksidista natriumborohydridin avulla.
Haittavaikutukset
Rimantadiini voi aiheuttaa sivuvaikutuksinaan keskushermoston ja ruuansulatuskanavan oireita. Sivuvaikutukset ovat kuitenkin harvinaisia. Tutkimuksen mukaan sivuvaikutuksia sai iästä riippuen 3,2–12,5 % potilaista, kun heitä hoidettiin rimantadiinilla. Sivuvaikutusten riski oli suurempi iäkkäämmillä potilailla.
Deirdre McCloskey
Koulutus ja ura
McCloskey on kritisoinut taloustieteilijöitä tilastollisten testien väärinkäytöstä ja liiallisesta matemaattisuudesta. Hänen mukaansa t-testi ei ole riittävä eikä tarpeellinen taloustieteellisessä tutkimuksessa, ja että päätöksenteko tilastollisen testauksen perusteella aiheuttaa vahinkoa. Sitä vastoin hän on korostanut retoriikan merkitystä. Hän on myös moittinut taloustieteilijöitä heidän käsityksestään tieteellisestä objektiivisuudesta. Hän on ilmaissut huolensa valtavirran taloustieteen kehityksestä ainoaksi taloustieteen muodoksi.
Bourgeois-kirjasarjansa ensimmäisessä osassa The Bourgeois Virtues: Ethics for an Age of Commerce (2006) McCloskey puolustaa kapitalismia ja porvarillisuutta. Kirjassa hän esittää, että kapitalismi ja porvarillisuus ovat mahdollistaneet eettisemmän elämän kysynnän ja tarjonnan tasapainottavan vaikutuksen ja kaupankäynnin vapaaehtoisuuden sekä muun muassa uskonnollisen suvaitsevaisuuden muodossa. Hänen mukaansa sanaa ”porvari” ei pitäisi käsittää negatiivisena ilmaisuna. Vuonna 2016 hän sanoi, että paras tapa vähentää tuloeroja on parantaa köyhien asemaa ilman, että hyökättäisiin paremmissa olosuhteissa syntyperän tai muun syyn vuoksi olevia vastaan. Hän korosti tässä yhteydessä kapitalismin kykyä ratkaista köyhyyden.
Yksityiselämä
pienoiskuva|McCloskey vuonna [[Washington (DC)|Washingtonissa vuonna 2015.]] McCloskey on transsukupuolinen. Hän korjautti sukupuolensa naiseksi vuonna 1995. Tätä ennen hänen nimensä oli ollut Donald McCloskey.
McCloskeyn opiskellessa Harvardin yliopistossa hänen isänsä oli yliopiston hallintotieteiden osaston johtaja, eikä hän siksi valinnut kyseistä alaa. McCloskey avioitui Joanne Comin kanssa vuonna 1965, ja he erosivat vuonna 1995. Hänellä on kaksi lasta.
Ässävika
Ässävika eli sigmatismi (puhekielessä myös sammaltaminen tai lespaaminen) on puhevika, jossa henkilöllä on vaikeuksia sibilantti s:n ääntämisessä. Yleisintä s-vika on pienillä lapsilla jäänteenä puheenopettelusta. Ilmiönä se on yleinen, mutta suurin osa lapsista oppii äänteen kuitenkin jo ala-asteen aikana puheterapeutin tai muun harjoituksen myötä eikä ongelmia synny. Puhevika voi kuitenkin jäädä pysyväksi ellei sitä pyritä korjaamaan ennen teini-ikää, koska tämän jälkeen ääntöelinten mukauttaminen uuteen äänteeseen on huomattavasti vaikeampaa.
/s/:n ääntämisen oppimista voidaan edistää, mutta harjoittelussa tulee huomioida myös yksilön oma kehitys. Harvinaisemmissa tapauksissa S-vika voi muiden ääntövaikeuksien tavoin johtua myös vammasta kallon tai ääntöelinten alueella.
Rix FM
Rix FM on ruotsalainen kaupallinen radioasema, jonka omistaa ruotsalainen mediayhtiö Nordic Entertainment Group. Se on Ruotsin suurin kaupallinen radiokanava ja kuunnelluin SR P4 -paikalliskanavien jälkeen. RIX FM aloitti 1993 nimellä Radio Rix. 1996 Z-Radio yhdistyi Rixin kanssa ja 1999 kanavan nimi muuttui muotoon RIX FM.
Jos kanavaa verrataan Suomen radiokenttään, se sijoittunee Radio Novan ja NRJ:n välimaastoon. RIX FM:n tunnuslause on "parasta musiikkia juuri nyt".
Pedro Pardo de Cela
thumb|upright|Pedro Pardo de Cela Pedro Pardo de Cela (1425 – lokakuussa 1483) oli galicialainen aatelismies ja marsalkka.
Hän oli vuonna 1441 kuninkaan virkamies Mondoñedon kaupungissa ja menossa naimisiin piispan veljentyttären Isabel de Castron kanssa. Piispa järjesti morsiamelle ylenpalttiset myötäjäiset, joihin kuului Frouxeiran linna. Kun piispa-setä neljän vuoden kuluttua kuoli, paljastui, että osa myötäjäisistä oli hiippakunnan omaisuutta. Pariskunta pakeni Viveroon.
Kuningas Henrik IV kuoli vuonna 1474. Hänen jälkeensä Kastilian valtaistuinta tavoittelivat hänen sisarensa Isabella ja tyttärensä Johanna. Leskikuningatar järjesti nopeasti tyttärensä kihlauksen Portugalin kuninkaan Alfonso V:n kanssa. Sulhanen oli morsiamen eno. Pariskuntaa ei ollut vielä edes vihitty, kun Alfonso julistautui Kastilian ja Leonin kuninkaaksi, ja tästä alkoi sota Isabellaa ja Fernidandia vastaan.
Pedro Pardo de Celan vaimo Isabel de Castro oli sukua vallantavoittelijoille, joten oli aika luonnollista, että Pedro asettui Johannan puolelle. Isabella Katolilaisen kannattajat karkottivat hänet Viverosta ja onnistuivat valtaamaan Frouxeiran linnan. Pedro Pardo de Cela pakeni pohjoiseen, mutta hänet saatiin kiinni, tuomittiin maanpetoksesta ja teloitettiin lokakuussa 1483 Mondoñedon torilla.
Pardo de Celan teloituksen jälkeen Kastilia katsoi saaneensa Galician lopullisesti valtaansa. Kenties siksi hänestä on 1500-luvulta asti kerrottu kansallismielisiä tarinoita. Vuonna 2011 löytynyt Pardo de Celan testamentti paljastaa monia yksityiskohtia, kuten että teloitus tapahtui lokakuussa eikä joulukuussa ja että hänellä oli kahden tyttären lisäksi avioton poika.
Paz
pienoiskuva|Paz Maan tiedustelusatelliitti [[SpaceX:ssä valmisteltavana laukaisuun.]]
Paz on Espanjan puolustusministeriön kehittämä tiedustelusatelliitti. Tämä SAR-tutkasatelliitti piti laukaista vuonna 2013, mutta laukaistiin vasta 22. helmikuuta 2018. Sen parina toimii aikanaan optisella aallonpituusalueella kuvaava espanjalainen Ingenio-satelliitti.
Esa Halme
Esa Jukka Halme (s. 8. huhtikuuta 1958 Lahti) toimii Pirkanmaan liiton johdossa Pirkanmaan maakuntajohtajana.
Paz
Ministeriö tilasi vuonna 2007 satelliitin Hisdesat-organisaatiolta, joka tilasi teknisen toteutuksen EADS CASA-yhtiöltä. INTA kehittää satelliitin tarvitsemat maa-asemat ja datan käsittelykeskuksen. Satelliitin komentokeskus tulee Torrejoniin lähelle Madridia, seuranta-asema Maspalomasiin Kanarian saarille. Maasegmenttiä operoimaan valittiin marraskuussa 2011 Indra-yhtiö.
Esa Halme
Esa Halme syntyi Pentti Halmeen ja Marjatta Varosen perheeseen. Hänen puolisonsa vuodesta 1981 on Eeva Kyttälä. Halme tuli ylioppilaaksi 1977 ja valmistui arkkitehdiksi Teknillisestä korkeakoulusta 1997. Hän toimi tutkijana VTT:llä 1984–1986, Vaasan läänin seutukaavaliiton osastopäällikkönä 1986–1988, suunnittelutoimiston johtajana 1990–1993 ja Itä-Uudenmaan liiton johtajana 1993–1994. Itä-Uudenmaan maakuntajohtaja Halme oli 1994–2002 ja Päijät-Hämeen 2002–2010. Pirkanmaan maakuntajohtajaksi hänet nimitettiin vuonna 2010.
Paz
Satelliittia aiotaan käyttää rajavalvontaan ja laivojen aseman seurantaan. Se tukee AIS-tunnistusjärjestelmää.
Viomysiini
Viomysiini (VM) on antibiootti. Se on suuresti kanamysiinin ja streptomysiinin kaltainen, mutta SM:aa heikkotehoisempi. Edellisten tapaan, sitä saatettiin käyttää tuberkuloosin hoitoon, muttei juuri ensisijaisesti. Tämän lääkkeen haittavaikutukset olivat nekin samantyyppisiä.
Viomysiinin toksisuus oli suurta, ja se saattoi vahingoittaa munuaisia ja kuulohermoa. Yleensä viomysiinin käyttöönotto tuberkuloosia hoidettaessa oli johtunut hoidettavan tbc:n bakteerikannan hoitoresistenssistä. Lääke ruiskutettiin sulfaattina ja pistoksina lihakseen eli intramuskulaarisesti. Annos oli 2 grammaa, joka jaettiin kahteen osaan. Lääkettä annosteltiin kolmasti viikossa.
Prosenttiarviointi
Prosenttiarviointi on opiskelupaikanhakukriteeri, joka on otettu käyttöön monissa Suomen lukioissa. Se perustuu kattavaan monien oppiaineiden arviointiin noin 25-kysymyksisellä kokeella. Kokeella arvioidaan jokaisen hakijan osaamisprosentti, joka toimii peruskoulun päättötodistuksen rinnalla opiskelijaksi valittavien päätöksessä kriteerinä. Prosenttiarviointi on käytössä Varsinais-Suomen sekä Uudenmaan lukiossa.
Hangasjärvi (Kouvola)
Hangasjärvi on Kymenlaaksossa, Kouvolan Valkealassa sijaitseva järvi. Se sijaitsee Valkealan itäosassa, lähellä Inkerilän ja Tirvan kyliä sekä Etelä-Karjalan ja Luumäen rajaa. Inkerilän kylä sijaitsee järven pohjoisrannalla.
Maantietoa
Järven pinta-ala on 328 hehtaaria eli 3,3 neliökilometriä, se on 5,2 kilometriä pitkä ja 4,6 kilometriä leveä. Sillä on 15 saarta, joiden yhteispinta-ala on 1,9 hehtaaria. Järvi on luodattu ja siitä on julkaistu syvyyskartat. Järven tilavuudeksi on saatu 8,2 miljoonaa kuutiometriä eli 0,0082 kuutiokilometriä. Sen keskisyvyys on 2,5 metriä ja suurin syvyys on 10,4 metriä. Sen rantaviivan pituus on 29,1 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Pasinjoen–Hangasjärven valuma-alueeseen (14.184) se kuuluu. Järven vedenpinnan korkeus on 83,8 metriä mpy.
Yancheng
Yancheng (, pinyin: Yánchéng Shì) on prefektuuritason kaupunki Kiinan Jiangsun maakunnan itäosassa. Kaupungin keskusta sijaitsee linnuntietä noin 190 kilometriä maakunnan pääkaupunki Nanjingistä koilliseen ja 52 kilometriä Keltaisenmeren rannalta sisämaahan. Kaupungin väkiluku on 7,262 miljoonaa (2010) ja pinta-ala 14 562 neliökilometriä.
Kaupunki rajoittuu etelässä Nantongin, lounaassa Taizhoun, lännessä Yangzhoun ja Huai’anin, sekä luoteessa Lianyungangin prefektuuritason kaupunkiin. Idässä rajana on Keltainenmeri.
Piirikuntatasolla prefektuuri jakautuu kolmeen piiriin, yhteen piirikuntatason kaupunkiin ja viiteen piirikuntaan seuraavasti:
Kaupunkipiirit (3) Piirikuntatason kaupunki (1) Piirikunnat (5)
Mélanie Doutey
Mélanie Doutey (s. 22. marraskuuta 1978, Pariisi) on ranskalainen näyttelijä, joka tunnetaan muiden muassa rooleistaan Claude Chabrolin elokuvassa Aseveljet (Le Frère du guerrier) sekä Miguel Courtoisin elokuvasta El Lobo, joka on tositarinaan perustuva kertomus ETA:han soluttautuneesta miehestä.
Doutey oli ehdolla César-palkinnon saajaksi lupaavimman nuoren naisnäyttelijän sarjassa esiintymisistään vuonna 2003 Pierre Jolivet ohjaamasta Le frère du guerrier elokuvasta, ja lupaavimman naisnäyttelijän sarjassa vuonna 2006 Alfred de Mussetin näytelmän elokuvaversiossa Il ne faut jurer de rien!.
Alberto Lovell
Alberto Santiago Lovell (23. huhtikuuta 1912 Avellaneda, Argentiina – 17. maaliskuuta 1966) oli argentiinalainen nyrkkeilijä ja olympiakultamitalisti, jonka amatööriura ajoittui 1930-luvulle ja pitkä ammattilaisura 1930-luvulta aina 1950-luvun alkuun.
Mélanie Doutey
Valikoitu filmografia
Lähde:
Varvikkorahkasammal
Varvikkorahkasammal (Sphagnum russowii) on sammallaji. Se kuuluu Sphagnaceae-heimoon ja rahkasammalten sukuun. Varvikkorahkasammalta kasvaa esimerkiksi rämeillä. Lajia esiintyy koko Suomessa. Uhanalaisuusluokittelussa varvikkorahkasammal on elinvoimainen. Yleisväriltään se on vihreää tai punertavaa.
Alberto Lovell
Lovell voitti Los Angelesin vuoden 1932 olympialaisissa ensimmäisellä kierroksella Suomen Gunnar Bärlundin pistein, sen jälkeen Kanadan George Maughanin teknisellä tyrmäyksellä sekä finaalissa Italian Luigi Rovatin pisteillä.
Martta
Martta on alkujaan arameankielinen naisen etunimi, joka alkukielessä tarkoittaa valtiatarta. Nimen on tehnyt laajalti tunnetuksi Uudessa testamentissa mainittu Martta, Betanian Marian ja Lasaruksen sisar, joka tunnetaan erityisesti tunnollisena taloudenhoitajana. Martta ei näin ollen ole Martin sisarnimi, vaikka nimen asun perusteella niin voisikin päätellä. Raamatun Martan mukaan on saanut nimensä myös Marttaliitto, jonka jäsenistä käytetään toisinaan martta-nimitystä. Nimen englanninkielinen vastine on Martha.
Suomessa Martan nimipäivä on 26. heinäkuuta. Vuoden 2019 loppuun mennessä nimi on Suomessa annettu 36 685 naiselle, joista noin puolet on syntynyt vuosina 1900–1919.
Keskusliitto ja yhdistystoiminta
Suomessa toimii puolueeton käytännön apua organisoiva liitto nimeltään Marttaliitto, konserni sekä sen alaisuudessa toimivat paikallisyhdistykset jotka tunnetaan Marttayhdistyksinä.
Lähteet
Martha (given name) Martha Martha
Alberto Lovell
Lovell siirtyi ammattilaiseksi vuonna 1934. Hän nyrkkeli ensimmäisen kerran Yhdysvalloissa ammattilaisurallaan maaliskuussa 1937 ja saavutti yhdeksän peräkkäistä voittoa, kunnes joulukuussa 1937 koki pistetappion 10-eräisessä ottelussa Los Angelesin olympialaisvastustajaansa suomalaista ammattilaiseksi Yhdysvaltoihin siirtynyttä Gunnar Bärlundia vastaan.
Lovell palasi toukokuussa 1937 Argentiinaan ja saavutti Etelä-Amerikan raskaansarjan mestaruustittelin vuonna 1938 voitettuaan maanmiehensä Valentin Campolon. Tätä titteliä hän pitikin hallussaan aina vuoteen 1953 luopuessaan siitä. Hän nyrkkeilikin paluunsa jälkeen suurimman osan otteluistaan Argentiinassa. Vuonna 1946 hän otteli seitsemän ottelua Brasiliassa ja 1947 Espanjassa kaksi ottelua.
Viimeisen ottelunsa Alberto Lovell nyrkkeili yhdysvaltalaista Archie Moorea vastaan 7. heinäkuuta 1951. Lovell hävisi ottelun tyrmäyksellä ensimmäisessä erässä.
Alberto Santiago Lovellin veli oli vuoden 1936 olympiahopeamitalisti José Guillermo Lovell ja poika vuoden 1964 nyrkkeilyn olympiaedustaja Santiago Alberto Lovell, joka eteni Tokion vuoden 1964 olympialaisissa neljännevälieriin eli kahdeksan parhaan joukkoon.
No Promises
No Promises on yhdysvaltalaisen DJ-tuottajakolmikko Cheat Codesin kappale, jolla vierailee myös yhdysvaltalaisartisti Demi Lovato. Se julkaistiin sekä CD:nä että digitaalisesti ladattavana singlenä 31. maaliskuuta 2017. CHR-kanaville se julkaistiin puolestaan 11. huhtikuuta 2017. Kappaleen ovat sanoittaneet Cheat Codesin jäsenien lisäksi Lovato, Lauv ja Loote. Kappaleen tuotannosta vastasivat puolestaan Loote, Trevor Dahl, Leff ja Mitch Allan (sanat).